મહિન્દ્રા ટૂ વ્હીલર્સ દ્વારા બજારમાં પોતાનું નવુ સ્કૂટર લોન્ચ કરવામાં આવ્યું છે. મહિન્દ્રા પોતાના આ સ્કૂટર થકી ટૂ વ્હીલર્સ ક્ષેત્રના સ્કૂટર સેગ્મેન્ટમાં હોન્ડા, ટીવીએસ, સુઝુકી, યામાહા અને હીરો જેવી જાણીતી સ્કૂટર નિર્માતા કંપનીઓને કપરી ટક્કર આપવા માગી રહી છે. જે પ્રકારે મહિન્દ્રાએ પોતાના નવા સ્કૂટર ગસ્ટોને બનાવ્યું છે, તેને જોતા લાગી રહ્યું છેકે, આગામી સમયમાં બજારમાં સ્કૂટર ખરીદનારા લોકોને એક સારું ઓપ્શન મળી શકે છે અને વિરોધી કંપનીઓને મજબૂત સ્પર્ધાનો સમાનો પણ કરવો પડી શકે છે.